ደቂ ኣንስትዮ ናብ ፓርቲ ኣባልነት ዝመጣጠራ ናይ ዩኒቨርሲቲ ተምሃሮ ኮይነን ወይከዓ ኣብ ስራሕ ዓለም ኮይነን ዕቤት ስራሕ ንምርካብ እዩ ። ይኹን 'ምበር ንደቂ ኣንስትዮ ካብ ከተማ ወይከዓ ካብ ዞባዊ ምምሕዳር ንላዕሊ ክድይባ ኣይኽእላን። ኣብ ዩኒቨርሲቲ ቶሮንቶ መምህር ፖሊቲካል ሳይንስ፥ ፕሮፌሰር ለይኖት ኦንግ፥ " ደቂ ኣንስትዮ 'ካብ ገዛን ካብ እንዳሞጎጎን ወፂአን ካልእ ዝሐሸ ክሰርሓ ኣይኽእላን' ዝብል ስር ዝሰደደ ኣተሓሳስባ ዝሐሸ ነገር ከይሓስባ ቀይዱ ዝሐዘን ይመስል" ይብሉ። "ኣብ ሓደ ማሕበረሰብ ዘለወን ግደ ስብኣየን፥ ደቀንን ደቂ ደቀንን ምሕብሓብ እዩ"። ንሶም ከምዝብልዎ፥ ማኦ ሓደ እዋን "ፍርቂ ሰማይ ናይ ደቂ ኣንስትዮ" ዝብል ዘይርሳዕ ታሪኻዊ ዘረባ ይዛረቡ 'ምበር፥ ዝህልወን ዝተመጣጠነ ውክልና ንምምዕርራይ ገና ነዊሕ መገዲ ከምዝፅበየን ይገልፁ። ካብ ደቂ ተባዕትዮ ትሕት ዝበለ ዕድመ ጥሮታ ንባዕሉ ካብ ዝተፈላለዩ ዕድላትን ዕቤትን ይዕንቅፈን ከይህሉ'ውን ይጠራጠሩ። ኣብ ቻይና ዕድመ ገደብ ጥሮታ ሰራሕተኛታት መንግስቲ ንደቂ ተባዕትዮ 60 እንትኸውን ንደቂ ኣንስትዮ 55 እዩ። ኣብ ካልእ ዓውዲ ስራሕ ድማ ዕድመ ጥሮታ ደቂ ኣንስትዮ 50 እዩ። ምንጪ ስእሊ, Reuters መግለጺ ስእሊ, ቁፅሪ ኣባላት ውድብ ኮምኒስት ቻይና 90 ሚልዮን ይፅጋዕ ንምዃኑ እዚ ኣብ ቻይና ዘሎ ዕድመ ገደብ ጥሮታ ደቂ ኣንስትዮ ካብ ካልእ ዓለም ዝፍለ ድዩ?
